Güe sabemos que o sistema capitalista, que en a suya bersión española tiene una d'as más zereñas, masclistas y corruptas caras, se ha esboldregau. Ye intolerable eticamén combibir con 195 millons d'aturaus en o planeta. No ye asumible que 90mil compatriotas faigan creixer as ringleras de l'ature. Ye incomprensible que uns poquez destruigan a naturaleza d'o planeta por una razón conzietera con a inmensa mayoría d'os suyos abitadors tot luitando por a razión menima de augua ta sobrebibir. Tot estricallando o capitalismo en Aragón as nuestras montañas y os nuestros ríos ta combertir-los en un producto más d'o mercau capitalista, os nuestros chermanos d'o sur fan entrega d'as suyas bidas a o treballo esclabo por dos dolars diarios, ixe ye o pre d'a superbibenzia d'o capitalismo. Güe sabemos que atros modelos d'ordenazión economica d'as nuestras soziedaz son posibles y aplicables. Conoixedors d'a nuestra istoria libertaria y a suya exitosa experienzia politica y d'as experienzias de construczión d'o sozialismo d'o sXXI d'o nuestros chermanos latinoamericanos, güe un colectibo de mullers y ombres aragones@s militans en organizazions politicas, sozials, sindicals, ecolochistas, culturals, estudiantils y bezinals d'Aragón. Independentistas, sozialistas y libertarios, reboluzionarios y en luita contra o patriarcau, dizimos que atro mundo no nomás ye posible, sino que cal.